Denne kvinnen selger flest forsider!
ARTIKKELEN ER OVER 11 ÅR GAMMEL Hollywood-stjernen Jennifer Aniston (38) er den personen som selger flest amerikanske blader dersom hun figurerer på cover. Det viser en ny undersøkelse bladet Forbes har utført basert på de de mest populære ukebladene. Over fem millioner - Jennifer har vært presentert på forsiden av hvert eneste av disse bladene minst én gang i perioden januar til juni. Ansiktet hennes har solgt over fem millioner eksemplarer, melder Forbes på sine nettsider. Brad nummer to På andreplass over ansiktene som får bladkjøperen til å tømme hyllene, er ingen ringere enn Jennifers eks-mann, filmstjernen Brad Pitt (43). Under Jennifer og Brad på lista finner vi i følgende rekkefølge filmstjernene Scarlett Johansson (22), Brads nye samboer Angelina Jolie (32) og Reese Witherspoon (31). - Klassisk - Jennifer er det klassiske eksempelet på feilbehandlet kvinne, sier redaktør i bladet Star til Forbes.com og sikter til at Brad vraket Jennifer til fordel for Angelina. - Jeg tror at de fleste kvinner kan sympatisere og kjenne seg igjen i en kvinne som er forelsket i mannen sin, men som opplever å bli forlatt fordi mannen faller formotspilleren sin på lerretet, sier redaktøren. Britney faller Omstridte Britney Spears (25) har figurerert på 18 bladforsider første halve året i år, men popstjernen har solgt 600.000 færre eksemplarer enn det hun kunne skilte med med tilsvarende antall forsider tidligere.
Ingen slår denne 38 år gamle stjernen når det gjelder å friste bladkjøperne. Men eks-mannen hennes er like bak.